- Сёлета 119 гадоў, як вынайдзена радыё. І ўвесь гэты час яно працуе для ўсіх людзей, незалежна ад месца жыхарства. Але ж ведаю, што, напрыклад, Беларускае радыё найбольш папулярнае ў вясковых жыхароў. Магчыма, гэта можна патлумачыць вернасцю традыцыям, мовай вяшчання, разнастайнасцю эфіру, тым, што ў нас ёсць спецыяльныя перадачы для працаўнікоў вёскі (тая ж "Сельская раніца"), пастаянна гучаць навіны рэгіёнаў. А яшчэ вялікае адрозненне і перавага радыё перад іншымі сродкамі масавай інфармацыі ў тым, што яго можна слухаць, паралельна займаючыся якой-небудзь справай. Так што ў пэўным сэнсе паняцці "вёска" і "радыё" ўзаемазвязаныя. Спадзяюся, што так будзе заўсёды.